พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองทัพไทยกระทรวงกลาโหมพ.ศ. ๒๕๕๒[๑] ภูมิพลอดุลยเดช ป.ร.ให้ไว้ ณ วันที่ ๒๗ มีนาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหมอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๓ วรรคหนึ่งแห่งพระราชบัญญัติจัดระเบียบราชการกระทรวงกลาโหม พ.ศ. ๒๕๕๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม พ.ศ. ๒๕๕๒มาตรา ๒ พระราชกฤษฎีกานี้ให้ใช้บังคับตั้งแต่วันที่๑ เมษายน พ.ศ. ๒๕๕๒ เป็นต้นไปมาตรา ๓ ให้แบ่งส่วนราชการกองทัพบกกองทัพไทย กระทรวงกลาโหม ดังต่อไปนี้(๑)สำนักงานเลขานุการกองทัพบก(๒)กรมกำลังพลทหารบก(๓)กรมข่าวทหารบก(๔)กรมยุทธการทหารบก(๕)กรมส่งกำลังบำรุงทหารบก(๖)กรมกิจการพลเรือนทหารบก(๗)สำนักงานปลัดบัญชีกองทัพบก(๘)สำนักงานวิจัยและพัฒนาการทางทหารกองทัพบก(๙)กรมการเงินทหารบก(๑๐)กรมการสารวัตรทหารบก(๑๑)กรมจเรทหารบก(๑๒)กรมสวัสดิการทหารบก(๑๓)กรมสารบรรณทหารบก(๑๔)หน่วยบัญชาการรักษาดินแดน(๑๕)สำนักงานตรวจสอบภายในทหารบก(๑๖)กรมการขนส่งทหารบก(๑๗)กรมการทหารช่าง(๑๘)กรมการทหารสื่อสาร(๑๙)กรมการสัตว์ทหารบก(๒๐)กรมพลาธิการทหารบก(๒๑)กรมแพทย์ทหารบก(๒๒)กรมยุทธโยธาทหารบก(๒๓)กรมสรรพาวุธทหารบก(๒๔)กรมวิทยาศาสตร์ทหารบก(๒๕)กรมยุทธศึกษาทหารบก(๒๖)โรงเรียนนายร้อยพระจุลจอมเกล้า(๒๗)ศูนย์การบินทหารบก(๒๘)กองทัพภาคที่ ๑(๒๙)กองทัพภาคที่ ๒(๓๐)กองทัพภาคที่ ๓(๓๑)กองทัพภาคที่ ๔(๓๒)หน่วยบัญชาการสงครามพิเศษ(๓๓)หน่วยบัญชาการป้องกันภัยทางอากาศกองทัพบก(๓๔)หน่วยทหารอื่นซึ่งมีฐานะเทียบเท่ากองร้อย กองพัน กรม กองพลหรือกองทัพน้อย ซึ่งขึ้นตรงต่อกองทัพบกมาตรา ๔ สำนักงานเลขานุการกองทัพบกมีหน้าที่ดำเนินการเกี่ยวกับงานเลขานุการและงานธุรการให้กับผู้บัญชาการทหารบกรองผู้บัญชาการทหารบก ผู้ช่วยผู้บัญชาการทหารบก เสนาธิการทหารบกและผู้ดำรงตำแหน่งอื่นตามที่ผู้บัญชาการทหารบกมอบหมายตลอดจนดำเนินงานและประสานงานเกี่ยวกับการประชาสัมพันธ์ของกองทัพบกมีเลขานุการกองทัพบกเป็นผู้บังคับบัญชารับผิดชอบมาตรา ๕[๒] กรมกำลังพลทหารบกมีหน้าที่วางแผน อำนวยการ ประสานงาน กำกับการ และดำเนินการเกี่ยวกับงานนโยบายและแผนกำลังพลการเตรียมพล การจัดการกำลังพล การปกครองกำลังพล การบริการ สิทธิ และขวัญกำลังพลการพัฒนาความรู้ของกำลังพล การศึกษาที่นอกเหนือจากสายงานยุทธการ งบประมาณการกำลังพลการสารสนเทศกำลังพล การวิเคราะห์และประเมินค่ากำลังพลและดำเนินการเกี่ยวกับกิจการกำลังพลอื่น ๆ ทั้งปวงตลอดจนแนะนำและกำกับดูแลฝ่ายกิจการพิเศษในสายงานกำลังพล มีเจ้ากรมกำลังพลทหารบกเป็นผู้บังคับบัญชารับผิดชอบมาตรา ๖ กรมข่าวทหารบก มีหน้าที่วางแผน อำนวยการประสานงาน กำกับการ และดำเนินการเกี่ยวกับงานด้านการข่าว การรักษาความปลอดภัยการข่าวลับ การทูตฝ่ายทหารบกไทยในต่างประเทศการติดต่อกับทูตฝ่ายทหารบกต่างประเทศในประเทศไทยการพิธีการทูตที่กองทัพบกต้องร่วมด้วยการฝึกและศึกษาของเจ้าหน้าที่ข่าวของกองทัพบกการเตรียมชุดเจ้าหน้าที่ข่าวกรองทางทหารสำหรับปฏิบัติงานตลอดจนกำหนดความต้องการและควบคุมการแจกจ่ายแผนที่ทหารมีเจ้ากรมข่าวทหารบกเป็นผู้บังคับบัญชารับผิดชอบมาตรา ๗ กรมยุทธการทหารบกมีหน้าที่วางแผน อำนวยการ ประสานงานกำกับการและดำเนินการเกี่ยวกับงานด้านยุทธการในเรื่องการจัดเตรียมกำลังและการใช้กำลังของกองทัพบกการดำเนินงานประวัติศาสตร์และพิพิธภัณฑ์ทหาร ตลอดจนแนะนำและกำกับดูแลเกี่ยวกับการดำเนินงานด้านยุทธการของหน่วยต่าง ๆ ของกองทัพบกมีเจ้ากรมยุทธการทหารบกเป็นผู้บังคับบัญชารับผิดชอบมาตรา ๘[๓] กรมส่งกำลังบำรุงทหารบกมีหน้าที่วางแผน อำนวยการ ประสานงาน กำกับการ และดำเนินการเกี่ยวกับงานส่งกำลังบำรุงทั้งปวงการฝึกและศึกษาด้านการส่งกำลังบำรุงของกองทัพบก ตลอดจนแนะนำและกำกับดูแลฝ่ายยุทธบริการและฝ่ายกิจการพิเศษที่เกี่ยวข้องกับการดำเนินงานด้านส่งกำลังบำรุงของกองทัพบกมีเจ้ากรมส่งกำลังบำรุงทหารบกเป็นผู้บังคับบัญชารับผิดชอบมาตรา ๙ กรมกิจการพลเรือนทหารบก มีหน้าที่วางแผนอำนวยการ ประสานงาน กำกับการและดำเนินการเกี่ยวกับงานกิจการพลเรือน และงานที่ได้รับมอบหมายที่ดำเนินต่อการสนับสนุนการปฏิบัติการทางทหารและการปกครองการฝึกและศึกษาในหลักสูตรที่เกี่ยวข้องกับงานกิจการพลเรือนของกองทัพบกตลอดจนแนะนำและกำกับดูแลเกี่ยวกับการดำเนินงานกิจการพลเรือนของหน่วยต่าง ๆ ของกองทัพบกมีเจ้ากรมกิจการพลเรือนทหารบกเป็นผู้บังคับบัญชารับผิดชอบมาตรา ๑๐ สำนักงานปลัดบัญชีกองทัพบก มีหน้าที่วางแผนอำนวยการ ประสานงาน กำกับการ และดำเนินการเกี่ยวกับการงบประมาณ การเงิน การบัญชีการควบคุมภายใน การพัฒนาระบบราชการ การบริหารทรัพยากร การบริหารงาน ระบบสารสนเทศและการสำรวจหน่วยอัตราเฉพาะกิจของกองทัพบกอำนวยการศึกษาวิจัยและพัฒนาในสายงานปลัดบัญชีตลอดจนกำกับดูแลกรมการเงินทหารบกและสำนักงานตรวจสอบภายในทหารบก ในการกำหนดภารกิจการจัดระเบียบ และการบริหารงาน มีปลัดบัญชีทหารบกเป็นผู้บังคับบัญชารับผิดชอบมาตรา ๑๑ สำนักงานวิจัยและพัฒนาการทางทหารกองทัพบกมีหน้าที่วางแผน อำนวยการ ประสานงาน ควบคุม กำกับการและดำเนินการเกี่ยวกับการวิจัยและพัฒนาการทางทหารทั้งในด้านหลักการและด้านยุทโธปกรณ์ตามที่กองทัพบกกำหนดตลอดจนดำเนินการกำหนดและรับรองมาตรฐานยุทโธปกรณ์ภายในกองทัพบกมีผู้อำนวยการสำนักงานวิจัยและพัฒนาการทางทหารกองทัพบกเป็นผู้บังคับบัญชารับผิดชอบมาตรา ๑๒ กรมการเงินทหารบกมีหน้าที่ดำเนินการเกี่ยวกับการเบิก รับ จ่ายและเก็บรักษาเงินและการบัญชีเงินของกองทัพบกตามระเบียบแบบแผนของทางราชการกำหนดหลักนิยมและทำตำราตลอดจนการฝึกและศึกษาของเหล่าทหารการเงินมีเจ้ากรมการเงินทหารบกเป็นผู้บังคับบัญชารับผิดชอบมาตรา ๑๓ กรมการสารวัตรทหารบก มีหน้าที่วางแผนประสานงาน และกำกับการเกี่ยวกับการรักษาวินัย การจับกุมทหารที่กระทำความผิดการเรือนจำ การจราจรในกิจการทหาร การรักษาความปลอดภัยการฝึกและศึกษาวิชาการเหล่าทหารสารวัตรการสืบสวนและสอบสวนคดีอาญาซึ่งอยู่ในอำนาจศาลทหารการป้องกันและวิจัยอาชญากรรมในกองทัพบกและพิจารณาอำนวยการเกี่ยวกับทหารพลัดหน่วยและเชลยศึก กำหนดหลักนิยมและทำตำราตลอดจนการฝึกและศึกษาของเหล่าทหารสารวัตรมีเจ้ากรมการสารวัตรทหารบกเป็นผู้บังคับบัญชารับผิดชอบมาตรา ๑๔ กรมจเรทหารบกมีหน้าที่ดำเนินการเกี่ยวกับการตรวจราชการการสืบสวนและสอบสวนในเรื่องที่เกี่ยวกับประสิทธิภาพและราชการของหน่วยต่าง ๆของกองทัพบก การสืบสวนสอบสวนและพิจารณาเรื่องราวร้องทุกข์และการร้องเรียนที่เกี่ยวกับราชการ หรือทหารหรือข้าราชการของกองทัพบก มีเจ้ากรมจเรทหารบกเป็นผู้บังคับบัญชารับผิดชอบมาตรา ๑๕ กรมสวัสดิการทหารบกมีหน้าที่ดำเนินการเกี่ยวกับงานสวัสดิภาพและบำบัดทุกข์บำรุงสุขทั้งในด้านทรัพย์สินและสิ่งอุปโภคบริโภค การแนะนำและส่งเสริมวิชาชีพและการศึกษา ทั้งนี้ เกี่ยวกับทหาร ข้าราชการ และครอบครัวในกองทัพบกมีเจ้ากรมสวัสดิการทหารบกเป็นผู้บังคับบัญชารับผิดชอบมาตรา ๑๖ กรมสารบรรณทหารบกมีหน้าที่ดำเนินการเกี่ยวกับงานสารบรรณ งานธุรการและพิธีการดำเนินการเกี่ยวกับการสนับสนุน การจัดการกำลังพลและธุรการกำลังพลตามที่กองทัพบกกำหนด กำหนดหลักนิยมและทำตำราตลอดจนการฝึกและศึกษาของเหล่าทหารสารบรรณมีเจ้ากรมสารบรรณทหารบกเป็นผู้บังคับบัญชารับผิดชอบมาตรา ๑๗ หน่วยบัญชาการรักษาดินแดน มีหน้าที่วางแผนอำนวยการ ประสานงาน กำกับการและดำเนินการเกี่ยวกับกิจการกำลังสำรองทั้งปวงกิจการสัสดี รวมทั้งปกครองบังคับบัญชาหน่วยทหารที่กระทรวงกลาโหมกำหนดมีผู้บัญชาการหน่วยบัญชาการรักษาดินแดนเป็นผู้บังคับบัญชารับผิดชอบมาตรา ๑๘ สำนักงานตรวจสอบภายในทหารบกมีหน้าที่ดำเนินการเกี่ยวกับงานตรวจสอบภายในโดยอิสระเพื่อประเมินค่าประสิทธิผลในการควบคุมและบริหารทรัพยากรตามความมุ่งหมายของกองทัพบกมีผู้อำนวยการสำนักงานตรวจสอบภายในทหารบกเป็นผู้บังคับบัญชารับผิดชอบมาตรา ๑๙ กรมการขนส่งทหารบก มีหน้าที่วางแผนอำนวยการ ประสานงาน แนะนำ กำกับการ ดำเนินการ วิจัย และพัฒนาเกี่ยวกับการจัดหาการส่งกำลัง การซ่อมบำรุง และการบริการ สิ่งอุปกรณ์ขนส่ง กำหนดหลักนิยมและทำตำราตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารขนส่งมีเจ้ากรมการขนส่งทหารบกเป็นผู้บังคับบัญชารับผิดชอบมาตรา ๒๐ กรมการทหารช่าง มีหน้าที่วางแผน อำนวยการประสานงาน แนะนำ กำกับการ ดำเนินการ วิจัย และพัฒนาเกี่ยวกับการผลิต การจัดหาการส่งกำลัง การซ่อมบำรุง และการบริการ สิ่งอุปกรณ์สายทหารช่างการก่อสร้างและซ่อมแซมสิ่งก่อสร้าง กำหนดหลักนิยมและทำตำรา ตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารช่างมีเจ้ากรมการทหารช่างเป็นผู้บังคับบัญชารับผิดชอบมาตรา ๒๑ กรมการทหารสื่อสาร มีหน้าที่วางแผนอำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิตการจัดหา การส่งกำลัง การซ่อมบำรุง และการบริการ ในกิจการของเหล่าทหารสื่อสารและสิ่งอุปกรณ์สายสื่อสารวิจัยและพัฒนาเกี่ยวกับการสื่อสารกิจการโทรคมนาคม คอมพิวเตอร์และอิเล็กทรอนิกส์ทั้งปวง สนับสนุนระบบควบคุมบังคับบัญชาและการสื่อสารการสงครามข่าวสารของกองทัพบก กำหนดหลักนิยมและทำตำรา ตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารสื่อสารมีเจ้ากรมการทหารสื่อสารเป็นผู้บังคับบัญชารับผิดชอบมาตรา ๒๒ กรมการสัตว์ทหารบก มีหน้าที่วางแผนอำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิตการจัดหา การส่งกำลัง การซ่อมบำรุง การบริการ การสุขาภิบาล เวชกรรมป้องกันการรักษาพยาบาล การบำรุงรักษาและการผสมพันธุ์สัตว์ และการเสบียงสัตว์สนับสนุนการปฏิบัติการทางทหารด้วยการใช้สัตว์และการเกษตรของกองทัพบกกำหนดหลักนิยมและทำตำราตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารการสัตว์มีเจ้ากรมการสัตว์ทหารบกเป็นผู้บังคับบัญชารับผิดชอบมาตรา ๒๓ กรมพลาธิการทหารบก มีหน้าที่วางแผนอำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิตการจัดหา การส่งกำลัง การซ่อมบำรุง และการบริการกำหนดหลักนิยมและทำตำราตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารพลาธิการ มีเจ้ากรมพลาธิการทหารบกเป็นผู้บังคับบัญชารับผิดชอบมาตรา ๒๔ กรมแพทย์ทหารบก มีหน้าที่วางแผน อำนวยการประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิต การจัดหาการส่งกำลัง การซ่อมบำรุง การบริการ พยาธิวิทยา การส่งเสริมสุขภาพ เวชกรรมป้องกันทันตกรรม และการรักษาพยาบาล ให้การศึกษา อบรมและดำเนินการฝึกนักเรียนแพทย์และนักเรียนพยาบาลตามที่กองทัพบกมอบหมายกำหนดหลักนิยมและทำตำรา ตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารแพทย์ มีเจ้ากรมแพทย์ทหารบกเป็นผู้บังคับบัญชารับผิดชอบมาตรา ๒๕ กรมยุทธโยธาทหารบก มีหน้าที่วางแผนอำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการจัดหาการก่อสร้าง การส่งกำลัง การซ่อมบำรุงและการบริการเกี่ยวกับสิ่งก่อสร้างและอสังหาริมทรัพย์ของกองทัพบกกำหนดหลักนิยมและทำตำรา ตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของสายยุทธโยธามีเจ้ากรมยุทธโยธาทหารบกเป็นผู้บังคับบัญชารับผิดชอบมาตรา ๒๖ กรมสรรพาวุธทหารบก มีหน้าที่วางแผนอำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิตการจัดหา การส่งกำลัง การซ่อมบำรุง และการบริการ กำหนดหลักนิยมและทำตำราตลอดจนการฝึกและศึกษา ทั้งนี้เกี่ยวกับกิจการและสิ่งอุปกรณ์ของเหล่าทหารสรรพาวุธมีเจ้ากรมสรรพาวุธทหารบกเป็นผู้บังคับบัญชารับผิดชอบมาตรา ๒๗ กรมวิทยาศาสตร์ทหารบก มีหน้าที่วางแผนอำนวยการ ประสานงาน กำกับการ ดำเนินการ วิจัยและพัฒนาเกี่ยวกับการผลิต การส่งกำลังการซ่อมบำรุง และการบริการ กำหนดหลักนิยมและทำตำรา ตลอดจนการฝึกและศึกษา ทั้งนี้เกี่ยวกับการปฏิบัติการและการป้องกันทางนิวเคลียร์ ชีวะ เคมีและกิจการวิทยาศาสตร์ของกองทัพบก มีเจ้ากรมวิทยาศาสตร์ทหารบกเป็นผู้บังคับบัญชารับผิดชอบมาตรา ๒๘ กรมยุทธศึกษาทหารบก มีหน้าที่วางแผนอำนวยการ ประสานงาน แนะนำ กำกับการ ดำเนินการ สนับสนุนและตรวจตราเกี่ยวกับกิจการสายวิทยาการการฝึกและศึกษาของกำลังพลเป็นบุคคลและหน่วยต่าง ๆของกองทัพบกทั้งภายในประเทศและต่างประเทศ และกิจการอนุศาสนาจารย์ให้การฝึกและศึกษาแก่กำลังพลของกองทัพบกและนอกกองทัพบกในหลักสูตรต่าง ๆ ที่กองทัพบกมอบหมายอำนวยการฝึกและศึกษาวิทยาการทุกเหล่าในกองทัพบก สถาบันการศึกษาและเหล่าสายวิทยาการวิจัยและพัฒนา กำหนดหลักนิยมและยุทธศาสตร์ทางทหารทั้งปวงของกองทัพบกที่เกี่ยวข้องรวมทั้งปกครองบังคับบัญชาหน่วยทหารที่กระทรวงกลาโหมกำหนดมีเจ้ากรมยุทธศึกษาทหารบกเป็นผู้บังคับบัญชารับผิดชอบมาตรา ๒๙[๔] โรงเรียนนายร้อยพระจุลจอมเกล้ามีหน้าที่ให้การศึกษา อบรมและดำเนินการฝึกนักเรียนนายร้อยและบุคลากรอื่นตามที่กองทัพบกกำหนด มีผู้บัญชาการโรงเรียนนายร้อยพระจุลจอมเกล้าเป็นผู้บังคับบัญชารับผิดชอบมาตรา ๓๐ ศูนย์การบินทหารบก มีหน้าที่วางแผนอำนวยการ กำกับการ และดำเนินการฝึกและศึกษาเกี่ยวกับกิจการบินของกองทัพบกวิจัยและพัฒนา กำหนดหลักนิยมและทำตำราในทางวิทยาการที่เกี่ยวข้องรวมทั้งปกครองบังคับบัญชาหน่วยทหารที่กระทรวงกลาโหมกำหนดมีผู้บัญชาการศูนย์การบินทหารบกเป็นผู้บังคับบัญชารับผิดชอบมาตรา ๓๑[๕] กองทัพภาคที่ ๑มีหน้าที่วางแผน อำนวยการ กำกับการ และปฏิบัติหน้าที่หลักในการป้องกันประเทศการรักษาความมั่นคงภายใน การรักษาความสงบเรียบร้อยภายในประเทศ การพัฒนาประเทศตามที่ได้รับมอบหมายการถวายความปลอดภัยแด่สถาบันพระมหากษัตริย์รวมถึงงานโครงการอันเนื่องมาจากพระราชดำริ และการปฏิบัติทางทหารที่ไม่ใช่สงครามรวมทั้งปกครองบังคับบัญชามณฑลทหารบกที่ ๑๑ มณฑลทหารบกที่ ๑๒ มณฑลทหารบกที่ ๑๓มณฑลทหารบกที่ ๑๔ มณฑลทหารบกที่ ๑๕ มณฑลทหารบกที่ ๑๖ มณฑลทหารบกที่ ๑๗มณฑลทหารบกที่ ๑๘ มณฑลทหารบกที่ ๑๙ และหน่วยทหารที่กระทรวงกลาโหมกำหนดมีแม่ทัพภาคที่ ๑ เป็นผู้บังคับบัญชารับผิดชอบมาตรา ๓๒[๖] กองทัพภาคที่ ๒มีหน้าที่วางแผน อำนวยการ กำกับการ และปฏิบัติหน้าที่หลักในการป้องกันประเทศ การรักษาความมั่นคงภายในการรักษาความสงบเรียบร้อยภายในประเทศ การพัฒนาประเทศตามที่ได้รับมอบหมายการถวายความปลอดภัยแด่สถาบันพระมหากษัตริย์รวมถึงงานโครงการอันเนื่องมาจากพระราชดำริ และการปฏิบัติทางทหารที่ไม่ใช่สงครามรวมทั้งปกครองบังคับบัญชามณฑลทหารบกที่ ๒๑ มณฑลทหารบกที่ ๒๒ มณฑลทหารบกที่ ๒๓มณฑลทหารบกที่ ๒๔ มณฑลทหารบกที่ ๒๕ มณฑลทหารบกที่ ๒๖ มณฑลทหารบกที่ ๒๗มณฑลทหารบกที่ ๒๘ มณฑลทหารบกที่ ๒๙ มณฑลทหารบกที่ ๒๑๐และหน่วยทหารที่กระทรวงกลาโหมกำหนด มีแม่ทัพภาคที่ ๒ เป็นผู้บังคับบัญชารับผิดชอบมาตรา ๓๓[๗] กองทัพภาคที่ ๓มีหน้าที่วางแผน อำนวยการ กำกับการ และปฏิบัติหน้าที่หลักในการป้องกันประเทศการรักษาความมั่นคงภายใน การรักษาความสงบเรียบร้อยภายในประเทศ การพัฒนาประเทศตามที่ได้รับมอบหมายการถวายความปลอดภัยแด่สถาบันพระมหากษัตริย์รวมถึงงานโครงการอันเนื่องมาจากพระราชดำริ และการปฏิบัติทางทหารที่ไม่ใช่สงครามรวมทั้งปกครองบังคับบัญชามณฑลทหารบกที่ ๓๑ มณฑลทหารบกที่ ๓๒ มณฑลทหารบกที่ ๓๓มณฑลทหารบกที่ ๓๔ มณฑลทหารบกที่ ๓๕ มณฑลทหารบกที่ ๓๖ มณฑลทหารบกที่ ๓๗มณฑลทหารบกที่ ๓๘ มณฑลทหารบกที่ ๓๙ มณฑลทหารบกที่ ๓๑๐และหน่วยทหารที่กระทรวงกลาโหมกำหนด มีแม่ทัพภาคที่ ๓ เป็นผู้บังคับบัญชารับผิดชอบมาตรา ๓๔[๘] กองทัพภาคที่ ๔มีหน้าที่วางแผน อำนวยการ กำกับการ และปฏิบัติหน้าที่หลักในการป้องกันประเทศการรักษาความมั่นคงภายใน การรักษาความสงบเรียบร้อยภายในประเทศ การพัฒนาประเทศตามที่ได้รับมอบหมายการถวายความปลอดภัยแด่สถาบันพระมหากษัตริย์รวมถึงงานโครงการอันเนื่องมาจากพระราชดำริ และการปฏิบัติทางทหารที่ไม่ใช่สงครามรวมทั้งปกครองบังคับบัญชามณฑลทหารบกที่ ๔๑ มณฑลทหารบกที่ ๔๒ มณฑลทหารบกที่ ๔๓มณฑลทหารบกที่ ๔๔ มณฑลทหารบกที่ ๔๕ มณฑลทหารบกที่ ๔๖ และหน่วยทหารที่กระทรวงกลาโหมกำหนดมีแม่ทัพภาคที่ ๔ เป็นผู้บังคับบัญชารับผิดชอบมาตรา ๓๕ หน่วยบัญชาการสงครามพิเศษ มีหน้าที่วางแผนอำนวยการ ประสานงาน กำกับการ และปฏิบัติการเกี่ยวกับสงครามพิเศษดำเนินการฝึกและศึกษาเกี่ยวกับการสงครามพิเศษ การส่งกำลังทางอากาศการยุทธ์ส่งทางอากาศ และการปฏิบัติการพิเศษอื่นที่กองทัพบกมอบหมายวิจัยและพัฒนากำหนดหลักนิยมและทำตำราในทางวิทยาการที่เกี่ยวข้องรวมทั้งปกครองบังคับบัญชาหน่วยทหารที่กระทรวงกลาโหมกำหนดมีผู้บัญชาการหน่วยบัญชาการสงครามพิเศษเป็นผู้บังคับบัญชารับผิดชอบมาตรา ๓๖ หน่วยบัญชาการป้องกันภัยทางอากาศกองทัพบกมีหน้าที่วางแผน อำนวยการ ประสานงานและดำเนินการเกี่ยวกับการป้องกันภัยทางอากาศของกองทัพบกรวมทั้งปกครองบังคับบัญชาหน่วยทหารที่กระทรวงกลาโหมกำหนดมีผู้บัญชาการหน่วยบัญชาการป้องกันภัยทางอากาศกองทัพบกเป็นผู้บังคับบัญชารับผิดชอบมาตรา ๓๗ หน่วยทหารอื่นซึ่งมีฐานะเทียบเท่ากองร้อยกองพัน กรม กองพล หรือกองทัพน้อย ซึ่งขึ้นตรงต่อกองทัพบกมีหน้าที่ตามที่กระทรวงกลาโหมกำหนดมาตรา ๓๘ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพบก กองทัพไทยกระทรวงกลาโหมให้เหมาะสมกับสภาพของงานและสอดคล้องกับพระราชบัญญัติจัดระเบียบราชการกระทรวงกลาโหมพ.ศ. ๒๕๕๑ จึงจำเป็นต้องตราพระราชกฤษฎีกานี้พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๙]มาตรา ๒ พระราชกฤษฎีกานี้ให้ใช้บังคับตั้งแต่วันที่๑ ตุลาคม พ.ศ. ๒๕๕๘ เป็นต้นไปมาตรา ๗ บรรดากฎข้อบังคับ ระเบียบ ประกาศ หรือคำสั่งอื่นใดที่อ้างถึงเจ้ากรมส่งกำลังบำรุงกองทัพบกตามพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม พ.ศ. ๒๕๕๒ ให้ถือว่ากฎ ข้อบังคับ ระเบียบ ประกาศหรือคำสั่งนั้นอ้างถึงเจ้ากรมส่งกำลังบำรุงทหารบกตามพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม พ.ศ. ๒๕๕๒ ซึ่งแก้ไขเพิ่มเติมโดยพระราชกฤษฎีกานี้มาตรา ๘ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้หมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรกำหนดให้กรมกำลังพลทหารบกมีหน้าที่ด้านการศึกษาของกองทัพบกในส่วนที่นอกเหนือจากการศึกษาด้านสายงานยุทธการและกำหนดให้โรงเรียนนายร้อยพระจุลจอมเกล้าสามารถให้การศึกษา อบรมและดำเนินการฝึกบุคลากรอื่นนอกเหนือจากเรียนนายร้อยได้ รวมทั้งสมควรกำหนดชื่อตำแหน่งเจ้ากรมส่งกำลังบำรุงทหารบกให้ถูกต้องตรงตามหน้าที่ในฐานะเป็นผู้บังคับบัญชารับผิดชอบกรมส่งกำลังบำรุงทหารบกนอกจากนี้ สมควรปรับปรุงส่วนราชการที่ขึ้นต่อกองทัพภาคที่ ๑ กองทัพภาคที่ ๒กองทัพภาคที่ ๓ และกองทัพภาคที่ ๔ โดยกำหนดให้มีมณฑลทหารบก ซึ่งเป็นหน่วยทหารในการปกครองบังคับบัญชาของกองทัพภาคเพิ่มขึ้นเพื่อเป็นการเพิ่มประสิทธิภาพในการดำเนินงานด้านการส่งกำลังบำรุงการปฏิบัติทางทหารที่ไม่ใช่สงคราม และเพื่อรองรับภัยคุกคามรูปแบบใหม่ ตลอดจนให้สอดคล้องกับปริมาณงานและความรับผิดชอบของกองทัพภาคที่เพิ่มขึ้นจึงจำเป็นต้องตราพระราชกฤษฎีกานี้ปุณิกา/ผู้จัดทำปัญญา/ตรวจ๕ ตุลาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๑๙ ก/หน้า ๑๖/๓๐ มีนาคม ๒๕๕๒[๒] มาตรา ๕แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๓]มาตรา๘ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๔]มาตรา๒๙ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๕]มาตรา๓๑ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๖]มาตรา๓๒ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๗]มาตรา๓๓ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๘]มาตรา๓๔ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองทัพไทย กระทรวงกลาโหม (ฉบับที่ ๒) พ.ศ. ๒๕๕๘[๙] ราชกิจจานุเบกษาเล่ม ๑๓๒/ตอนที่ ๘๖ ก/หน้า ๑๐๐/๘ กันยายน ๒๕๕๘